Na temelju članka 20. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16) i točke IV. Odluke o načinu raspodjele raspoloživih sredstava iz Proračuna Grada Koprivnice za 2019. godinu namijenjenih razvoju kapaciteta organizacija civilnog društva - prijevoz, pročelnica Upravnog odjela za društvene djelatnosti Grada Koprivnice, donijela je

**ZAKLJUČAK**

**o raspisivanju Javnog poziva za razvoj kapaciteta organizacija civilnog društva – prijevoz**

**I.**

Raspisuje se Javni poziv za razvoj kapaciteta organizacija civilnog društva – prijevoz, koji se nalazi u prilogu i čini sastavni dio ovog Zaključka.

**II.**

Dokumentacija za provedbu Javnog poziva iz točke I. ovog Zaključka, sadrži:

* zaključak o raspisivanju Javnog poziva za razvoj kapaciteta organizacija civilnog društva – prijevoz (u daljnjem tekstu: „Javni poziv“),
* tekst Javnog poziva,
* zahtjev za prijevoz,
* obrazac ocjene kvalitete,
* obrazac ugovora o dodjeli sredstava,
* zahtjev za isplatom sredstava,
* obrazac za izvještavanje.

**III.**

Javni poziv iz točke I. ovog Zaključka, objavit će se na web stranici Grada Koprivnice [www.koprivnica.hr](http://www.koprivnica.hr).

KLASA: 007-01/19-03/0001

URBROJ: 2137/01-06/6-19-2

Koprivnica, 21.01.2019.

PROČELNICA:

Ana Mlinarić, dipl.soc.radnica